Нәбиуллиндар алты балаға ғүмер биргән. Надир – юғары белемле, афған һуғышы яугиры, «Батырлыҡ өсөн» миҙалына лайыҡ, Белорет районының Николаевка ауылында 28 йыл инде хакимиәт башлығы вазифаһын башҡара. Ҡыҙҙары Сәүиә Һамар ауылында һауынсы булып эшләп, хаҡлы ялға сыҡты. Таһир, Силәбе политехник институтын тамамлап, оҙаҡ йылдар механик булды, бөгөн Магнитогорск ҡалаһында хеҙмәт юлын дауам итә. Флүрә – алты бала әсәһе, хаҡлы ялға киткәнсе клубта эшләне, Камил менән Данил – механи­заторҙар.